৯১তম একাডেমি পুরস্কার
একাডেমি অফ মোশন পিকচার আর্টস অ্যান্ড সায়েন্সেস (AMPAS) কর্তৃক প্রদত্ত ৯১তম একাডেমি পুরস্কার অনুষ্ঠান, ২০১৮ সালের সেরা চলচ্চিত্রগুলিকে সম্মানিত করে এবং ২০ক৯ সালের ২৪শে ফেব্রুয়ারি হলিউড, লস অ্যাঞ্জেলেসের ডলবি থিয়েটারে অনুষ্ঠিত হয়। অনুষ্ঠান চলাকালীন, এএমপিএএস ২৪টি বিভাগে একাডেমি পুরস্কার (সাধারণত অস্কার হিসাবে পরিচিত) উপস্থাপন করে। অনুষ্ঠানটি আমেরিকান ব্রডকাস্টিং কোম্পানি (এবিসি) মার্কিন যুক্তরাষ্ট্রে টেলিভিশনে সম্প্রচার করে এবং ডোনা গিগ্লিওটি ও গ্লেন ওয়েইস এটি প্রযোজনা করেন ও ওয়েইস পরিচালনা করেন। ১৯৮৯ সালে অনুষ্ঠিত ৬১তম অনুষ্ঠানের পর এটিই প্রথম টেলিকাস্ট যেখানে কোনও সঞ্চালক ছিল না। সম্পর্কিত ইভেন্টগুলিতে, একাডেমি ২০১৮ সালের ১৮ই নভেম্বর হলিউড অ্যান্ড হাইল্যান্ড সেন্টারের গ্র্যান্ড বলরুমে তাদের ১০ম বার্ষিক গভর্নরস অ্যাওয়ার্ড অনুষ্ঠানের আয়োজন করে। বেভারলি হিলসের বেভারলি উইলশায়ার হোটেলে ২০১৯ সালের ৯ই ফেব্রুয়ারি উপস্থাপক ডেভিড ওয়েলোও একাডেমি সায়েন্টিফিক অ্যান্ড টেকনিক্যাল অ্যাওয়ার্ড প্রদান করেন। গ্রিন বুক শ্রেষ্ঠ চলচ্চিত্রসহ তিনটি পুরস্কার অর্জন করে ল। বোহেমিয়ান র‍্যাপসোডি চারটি পুরস্কার সহ সর্বাধিক পুরস্কার অর্জন করে। ব্ল্যাক প্যান্থার ও রোমা তিনটি করে, এবং বাও, ব্ল্যাকক্ল্যান্সম্যান, দ্য ফেভারিট, ফার্স্ট ম্যান, ফ্রি সোলো, ইফ বিলে স্ট্রিট কুড টক, পিরিয়ড. এন্ড অব সেনটেন্স.., স্কিন, স্পাইডার-ম্যান: ইনটু দ্য স্পাইডার-ভার্স, এ স্টার ইজ বর্ন, ও ভাইস প্রত্যেকে একটি করে পুরস্কার অর্জন করে। টেলিভিশন সম্প্রচারটি মার্কিন যুক্তরাষ্ট্রে ২৯.৫৬ মিলিয়ন দর্শকের সাড়া পায়।